
Παράρτημα Ι
Όροι συμμετοχής 
στον Πρόχειρο Διαγωνισμό του ΙΑΤΡΙΚΟΥ ΣΥΛΛOΓΟΥ ΑΘΗΝΩΝ  για την προμήθεια ΗΜΕΡΟΛΟΓΙΩΝ 2026 ΓΙΑ ΤΟΥΣ ΙΑΤΡΟΥΣ – ΜΕΛΗ ΤΟΥ ΙΣΑ 
και απαιτούμενα Δικαιολογητικά συμμετοχής 

Λαμβάνοντας υπ΄ όψη τις διατάξεις του Κανονισμού Προμηθειών του ΙΣΑ, ορίζουμε τους παρακάτω όρους συμμετοχής : 
Κάθε συμμετέχων στον πρόχειρο διαγωνισμό θα πρέπει : 
(1) Να υποβάλει μεταξύ των ωρών 1:45 και 12:00 της 10ης Νοεμβρίου 2026, στα γραφεία του ΙΣΑ την προσφορά του, σύμφωνα με τις καθοριζόμενες τεχνικές προδιαγραφές στο Παράρτημα ΙΙ.
(2) Η προσφορά θα πρέπει να συμπεριλαμβάνει συνοπτική περιγραφή της εμπειρίας του συμμετέχοντος από την ανάληψη αντίστοιχου έργου.
(3) Η προσφορά είναι ενιαία όσον αφορά τα τεχνικά στοιχεία αλλά και τα οικονομικά στοιχεία.
(4) Κάθε συμμετέχων θα πρέπει επιπλέον να προσκομίσει  τα παρακάτω:
· Υπεύθυνη δήλωση ότι, για τον διαγωνισμό της προμήθειας από τον ΙΣΑ των ημερολογίων του 2027,  α) έχει λάβει γνώση της πρόσκλησης του ΙΣΑ και των παραρτημάτων αυτής που αποτελούν αναπόσπαστο τμήμα της και που  αναγνωρίζει πλήρως και ανεπιφύλακτα,  β) ανεπιφύλακτα αναγνωρίζει χωρίς οποιοδήποτε όρο ή προϋπόθεση το δικαίωμα του ΙΣΑ  να επιλέξει τη συμφερότερη και πλέον κατάλληλη προσφορά, χωρίς καμία δέσμευση ή υποχρέωση του ΙΣΑ έναντι οποιουδήποτε τρίτου ή τρίτων που θα υποβάλουν προτάσεις για την ανάληψη του έργου, γ) αποδέχεται την πλήρη ελευθερία του ΙΣΑ για λήψη απόφασης χωρίς να  γεννάται οποιοδήποτε δικαίωμα υπέρ οποιουδήποτε υποβάλλοντος προσφορά για αποζημίωση ή άλλη ικανοποίηση εις βάρος του Ιατρικού Συλλόγου Αθηνών και δ)η προσφορά του ισχύει έως 31/12/2026 
· Φορολογική Ενημερότητα
· Ασφαλιστική ενημερότητα
(5)  Yποβολή δείγματος, σύμφωνα με τις προδιαγραφές του Παραρτήματος ΙΙ

Σημειώνεται ότι α) ο επιλεχθησόμενος θα κληθεί να υπογράψει σύμβαση εντός 5 ημερών από την απόφαση επιλογής του και β) η πληρωμή θα γίνει με προκαταβολή κατά 30% και εξόφληση μετά από την παράδοση- παραλαβή των ημερολογίων από την Επιτροπή Παραλαβής που έχει οριστεί από το Διοικητικό Συμβούλιο του ΙΣΑ.
Οι συμμετέχοντες μπορούν να απευθύνονται στην κα Χ. Τσώνη, για να δουν αντίτυπο ημερολογίου του τρέχοντος έτους, καθώς και για οποιαδήποτε διευκρίνιση ή πληροφορία, μεταξύ 11:00 και 15:00 στον αρ. τηλ. 2130117375 ή στην ηλεκτρονική διεύθυνση 
tsoni@isathens.gr 

